**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΡΟΔΟΥ**

**Πρακτικό Συνεδρίασης της Επιτροπής Ποιότητας Ζωής αριθ. 06/2018**

Στη Ρόδο και στο Δημοτικό Κατάστημα (αίθουσα Δημ. Συμβουλίου) σήμερα 16/05/2018 ημέρα Τετάρτη και ώρα 12:30 συνήλθε σε συνεδρίαση η Επιτροπή Ποιότητας Ζωής του Δήμου Ρόδου *(Αποφ. Δ.Σ. 147/05-03-2017 περί της εκλογής τακτικών και αναπληρωματικών μελών Ε.Π.Ζ.)*, ύστερα από πρόσκληση του Προέδρου της Αντιδημάρχου Ρόδου κ. Παλαιολόγου Μιχαήλ *(Αποφ. Δημάρχου 157/12-01-2018 «περί ορισμού και ανάθεση αρμοδιοτήτων Αντιδημάρχων»),* αριθ. **2/28518/10-05-2018** που δημοσιεύθηκε και επιδόθηκε με αποδεικτικό στους δημοτικούς συμβούλους σύμφωνα με το άρθρο 75 παρ. 6 του Ν. 3852/7-6-2010 (ΦΕΚ87Α΄)

Πριν από την έναρξη της συνεδρίασης ο Πρόεδρος διαπίστωσε ότι από τα έντεκα (11) μέλη της Επιτροπής Ποιότητας Ζωής ήταν:

**Παρόντες**: 1) Μιχαήλ Παλαιολόγου Αντιδήμαρχος- Πρόεδρος

2) Μαρία Καραγιάννη -Αντιπρόεδρος

3) Βασιλική Παπαδημητρίου- Ξεπαπαδάκη- Μέλος

4) Χριστοδούλου Μιχαήλ- Μέλος

5) Στέφανος Κυριαζής- Μέλος

6) Ιωάννης Γιαννακάκης –Μέλος

7) Σάββας Καλαθενός Αναπλ/κο Μέλος στη θέση του κ. Ελ Χατζηϊωάννου

8) Γεώργιος Πόκκιας Αναπλ/κο Μέλος στη θέση του κ. Γ. Κακούλη

**Απόντες**: 1) Γιώργος Κακούλης Μέλος

2) Ιωάννης Κούρτης -Μέλος

3) Ελευθέριος Χατζηϊωάννου Μέλος

4) Σταματία Σαρρή Υψηλάντη Μέλος

5) Παναγιώτης Τοκούζης Μέλος

**Αρ. αποφ. 055 /16-05-2018 ΑΔΑ:** **7Ζ75Ω1Ρ-ΚΤΝ**

**Περίληψη**

**Έγκριση συζήτησης θέματος εκτός Ημερήσιας Διάταξης με τίτλο «Τροποποίηση- Συμπλήρωση της υπ΄ αριθμ. απόφασης 309/2018 (ΑΔΑ: 6Α75Ω1Ρ-ΧΜ5) του Δημοτικού Συμβουλίου.**

Ο Πρόεδρος κ. Μιχαήλ Παλαιολόγου ζήτησε από τα μέλη της Επιτροπής να συζητηθεί εκτός ημερήσιας διάταξης το θέμα της τροποποίησης- Συμπλήρωσης της υπ΄ αριθμ. απόφασης 309/2018 (ΑΔΑ: 6Α75Ω1Ρ-ΧΜ5) του Δημοτικού Συμβουλίου, όπου στην παράγραφο Α αναφέρεται η Κ.Υ.Α. ΔΜΕΟ/στ/3430/11-6-1993 (ΦΕΚ 456Β’/1993) βάση της οποίας χορηγείται στο Λεκανοπέδιο Αττικής μία θέση για φορτηγό όχημα κάθε αναγνωρισμένου πρακτορείου διανομής ημερησίων εφημερίδων, και προτείνει να προβλέπει η απόφαση του Δημ. Συμβουλίου τη χορήγηση της θέσης αυτής στα πρακτορεία διανομής των εφημερίδων.

Το επείγον συνίσταται στο γεγονός ότι λόγω της τουριστικής περιόδου είναι δύσκολη η εύρεση θέσεως για στάθμευση φορτηγού οχήματος.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την εκτός Ημερήσιας Διάταξης συζήτηση του θέματος με τίτλο: Τροποποίηση- Συμπλήρωση της υπ΄ αριθμ. απόφασης 309/2018 (ΑΔΑ: 6Α75Ω1Ρ-ΧΜ5) του Δημοτικού Συμβουλίου,»

**Αρ. αποφ. 056 /16-05-2018 ΑΔΑ:** **641ΤΩ1Ρ-Α0Δ**

**Περίληψη**

**Έγκριση της υπ’ αριθ. 2/2018 απόφασης του Συμβουλίου της Δημ. Κοινότητας Κρεμαστής. (Έγγραφο ΑΠ 5/25970/30-04-2018)**

**Ο κ. Στ. Κυριαζής και ο κ. Ι. Γιαννακάκης δεν προσήλθαν ακόμα στη συνεδρίαση και δεν έλαβαν μέρος στον καταρτισμό και λήψη της παρούσης**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το ΑΠ 5/25970/30-04-2018 έγγραφο της Δημοτικής Κοινόοτητας Κρεμαστής που έχει ως ακολούθως:

ΘΕΜΑ : Δωρεάν παραχώρηση της κοινόχρηστης έκτασης που διοργανώνεται η Πανελλήνια Έκθεση Χειροτεχνίας και Αγροτικής Οικονομίας Κρεμαστής.

ΣΧΕΤ. : Το υπ΄ αριθ. Πρωτ. 2/22190/13-04-2018 έγγραφό σας**.**

Σε συνέχεια του παραπάνω σχετικού σας εγγράφου, με το οποίο μας επιστρέψατε την υπ΄ αριθ. 2/2018 απόφαση του Συμβουλίου της Κοινότητάς μας, σας γνωρίζουμε τα παρακάτω :

Η Πανελλήνια Έκθεση Χειροτεχνίας Κρεμαστής άρχισε τη λειτουργία της πριν 53 χρόνια, το έτος 1965, με πρωτοβουλία του Δωδεκανήσιου υπουργού βιομηχανίας αείμνηστου Ιωάννη Ζίγδη και Κοινοτάρχη Γεώργιου Τοδουλάκη.

Σκοπός της Έκθεσης ήταν να συμβάλει στην ανάπτυξη της ελληνικής χειροτεχνίας και να ενισχύσει τους Έλληνες χειροτέχνες.

Στη διοργάνωση συμμετείχαν για πολλά χρόνια ο Εθνικός Οργανισμός Ελληνικής Χειροτεχνίας, ο Οργανισμός Εμπορίου, η Νομαρχία Δωδεκανήσου και φυσικά η Κοινότητα Κρεμαστής.

Κατά καιρούς έγιναν προσπάθειες αναβάθμισής της στοχεύοντας στη διεθνοποίησή της.

Η Οργανωτική Επιτροπή της Έκθεσης, θέλοντας να συμβάλει στην ανάπτυξη του πρωτογενή τομέα, να βοηθήσει τους Έλληνες παραγωγούς, αλλά και να επαναφέρει τα στοιχεία της αρχικής λειτουργίας της Πανελλήνιας Έκθεσης Κρεμαστής, αποφάσισε από το 2011 να την εμπλουτίσει με προϊόντα της αγροτικής οικονομίας. Γι’ αυτό και ονομάζεται ΠΑΝΕΛΛΗΝΙΑ ΕΚΘΕΣΗ ΧΕΙΡΟΤΕΧΝΙΑΣ ΚΑΙ ΑΓΡΟΤΙΚΗΣ ΟΙΚΟΝΟΜΙΑΣ ΚΡΕΜΑΣΤΗΣ.

Στόχος της Έκθεσης είναι η γνωστοποίηση των χαρακτηριστικών προϊόντων της Ελληνικής Χειροτεχνίας, της Λαϊκής Τέχνης και της Αγροτικής Οικονομίας, η ανάδειξη καινοτόμων προϊόντων τόσο στην Ελλάδα όσο και στο Εξωτερικό και η ανάπτυξη των μικρομεσαίων επιχειρήσεων των κλάδων αυτών όπως επίσης να ενημερωθούν οι επισκέπτες μας, αλλοδαποί και Έλληνες, για τις παραγωγικές δυνατότητες του πρωτογενή τομέα.

Η Πανελλήνια Έκθεση Κρεμαστής παραμένει το κορυφαίο πολιτιστικό γεγονός για το νησί μας που συμβάλλει στην ανάπτυξη του τουρισμού ως άλλος ένας προορισμός για τον επισκέπτη, να γνωρίσει τις παραγωγικές δυνατότητες του τόπου μας αλλά και την παράδοσή μας δια των εκδηλώσεων που πραγματοποιούνται στην Κρεμαστή. Γι’ αυτό καλούμε τους φορείς του τουρισμού να ορίσουν την Έκθεση ως έναν ακόμα προορισμό για τους επισκέπτες του νησιού μας.

Τονώνει την οικονομία, οι επισκέπτες ψυχαγωγούνται στον ειδυλλιακό χώρο της Έκθεσης και εκδηλώνουν τη θρησκευτική τους ανάγκη επισκεπτόμενοι τον ιερό ναό της Παναγίας Καθολικής κατά το Πανδωδεκανησιακό Πανηγύρι της Κρεμαστής.

Μετά από την αδυναμία του Δήμου να διοργανώσει την Έκθεση και τη συνεργασία μας με τους νομικούς συμβούλους του Δήμου Ρόδου και στην προσπάθειά μας να μη χαθεί η δυνατότητα διοργάνωσης από την Δημοτική Κοινότητα Κρεμαστής μετά από μισό αιώνα του θεσμού, καταλήξαμε στην ανάθεση διοργάνωσης της Έκθεσης σε σύλλογο της Κρεμαστής με τη συνεργασία της Επιτροπής διοργάνωσης που ο Δήμος Ρόδου ορίζει.

Το μήνυμα της Έκθεσης είναι πως, ιδιαίτερα στην παρούσα δύσκολη οικονομική συγκυρία, η αγροτική παραγωγή μπορεί και οφείλει να εξελιχθεί ως στρατηγικός πυλώνας της τοπικής μας οικονομίας.

Σας παρακαλούμε λοιπόν όπως εξετάσετε εκ νέου την υπ΄ αριθ. 2/2018 απόφασή μας, για τους λόγους που αναφέρονται παραπάνω.

**Στη συνέχεια ο Πρόεδρος κ. Μιχαήλ Παλαιολόγου έθεσε υπόψη της Επιτροπής την υπ’ αριθ. 2/2018 απόφαση του Συμβουλίου της Δημοτικής Κοινότητας Κρεμαστής η οποία έχει ως κατωτέρω:**

Αφού διαπιστώθηκε ότι υπάρχει νόμιμη απαρτία ο Πρόεδρος του Συμβουλίου κ. Τσαμπίκος Ποδιώτης κήρυξε την έναρξη της συνεδρίασης και εισηγούμενος το 1ο θέμα της ημερήσιας διάταξης ανέφερε ότι όπως κάθε χρόνο έτσι και φέτος στο χώρο του Ανθοκήπου και του προαύλιου χώρου του παλαιού Δημοτικού Σχολείου Κρεμαστής, θα λειτουργήσει η 53η Πανελλήνια Έκθεση Χειροτεχνίας Κρεμαστής.

Η Έκθεση έχει γίνει πλέον θεσμός για την Κοινότητα μας, με την συμμετοχή εκθέτων από όλη την Ελλάδα. Το παραπάνω γεγονός συμβάλει στην τουριστική και οικονομική ανάπτυξη της περιοχής, αφού την περίοδο της λειτουργίας της δέχεται εκατοντάδες επισκέπτες από όλη την Ελλάδα αλλά και τουρίστες από το Εξωτερικό.

Επειδή ο Πολιτιστικός και Φιλανθρωπικός Σύλλογος Κρεμαστής “ΠΑΝΑΓΙΑ Η ΕΛΕΗΜΟΝΗΤΡΙΑ” ανέλαβε και τη διοργάνωσε με επιτυχία τα προηγούμενα έτη, πρότεινε όπως για την εύρυθμη και καλύτερη λειτουργία της, παραχωρηθεί και φέτος δωρεάν ο κοινόχρηστος χώρος που διενεργείται η Έκθεση στον παραπάνω Σύλλογο.

Επίσης για την καλύτερη οργάνωση και λειτουργία της έκθεσης θα πρέπει να ορισθεί οργανωτική επιτροπή, η οποία θα παρακολουθεί την εκτέλεση των έργων που θα πραγματοποιούνται στο χώρο της έκθεσης αλλά και τις πολιτιστικές εκδηλώσεις που θα λάβουν χώρα κατά τη διάρκεια λειτουργίας της.

Τέλος ο Πρόεδρος κάλεσε το Συμβούλιο ν΄ αποφασίσει σχετικά .

Το Συμβούλιο, μετά από διαλογική συζήτηση κατά την οποία διαπιστώθηκε ταυτότητα γνωμών και απόψεων

**Α Π Ο Φ Α Σ Ι Ζ Ε Ι : ΟΜΟΦΩΝΑ**

Γνωμοδοτεί θετικά για την δωρεάν παραχώρηση του κοινόχρηστου χώρου που διενεργείται η Έκθεση και συγκεκριμένα του Ανθόκηπου και του προαύλιου χώρου του παλαιού Δημοτικού Σχολείου, για τη διοργάνωση της 53ης Πανελλήνιας Έκθεσης Χειροτεχνίας και Αγροτικής Οικονομίας Κρεμαστής στον Πολιτιστικό και Φιλανθρωπικό Σύλλογο Κρεμαστής “ΠΑΝΑΓΙΑ Η ΕΛΕΗΜΟΝΗΤΡΙΑ” και προτείνει να αποτελέσουν μέλη της Οργανωτικής Επιτροπής της Έκθεσης οι παρακάτω

1)κ. Τσαμπίκο Ποδιώτη, Πρόεδρο της Δημοτικής Κοινότητας Κρεμαστής.

2)κ. Ζαννετίδη Φιλήμονα, Αντιπεριφερειάρχη Περιφέρειας Νοτίου Αιγαίου

3)κ. Δημήτριο Τσίκκη, Αντιδήμαρχο Νέων Τεχνολογιών, ΚΕΠ, Διαφάνειας και Ανταπόκρισης στον Πολίτη Δ.Ε. Ιαλυσού και Πεταλούδων

4)κ. Γεώργιο Πόκκια, Αντιδήμαρχο Ανάπτυξης, Πρωτογενούς Τομέα και Επιχειρηματικότητας – Υποστήριξης Επενδύσεων και Απασχόλησης και Ανταπόκρισης στον Πολίτη Δ.Ε. Καλυθιών, Αφάντου και Αρχαγγέλου

5)κ. Μιχαήλ Χριστοδούλου, Πρόεδρο Λιμενικού Ταμείου Δωδεκανήσου

6)κ. Άγγελο Ανανία, Σύμβουλο Περιφέρειας Νοτίου Αιγαίου

7)κ. Δελαπόρτα Ζήσιμο – Βασίλειο, Σύμβουλο Δημοτικής Κοινότητας Κρεμαστής

8)κ. Κοκκάρη Δημήτριο, Σύμβουλο Δημοτικής Κοινότητας Κρεμαστής

9)κ. Σοφρωνά Γεώργιο, Σύμβουλο Δημοτικής Κοινότητας Κρεμαστής

10)κ. Βόλα Νικόλαο, Σύμβουλο Δημοτικής Κοινότητας Κρεμαστής

11)κ. Ιωάννη Μάτση, Πρόεδρο του Πολιτιστικού και Φιλανθρωπικού Συλλόγου Κρεμαστής “ΠΑΝΑΓΙΑ Η ΕΛΕΗΜΟΝΗΤΡΙΑ”

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό Συμβούλιο την έγκριση της υπ’ αριθ. 2/2018 απόφασης του Συμβουλίου της Δημοτικής Κοινότητας Κρεμαστής με την οποί γνωμοδοτεί θετικά για τα παρακάτω:

Α) Για την δωρεάν παραχώρηση του κοινόχρηστου χώρου που διενεργείται η Έκθεση και συγκεκριμένα του Ανθόκηπου και του προαύλιου χώρου του παλαιού Δημοτικού Σχολείου, για τη διοργάνωση της 53ης Πανελλήνιας Έκθεσης Χειροτεχνίας και Αγροτικής Οικονομίας Κρεμαστής στον Πολιτιστικό και Φιλανθρωπικό Σύλλογο Κρεμαστής “ΠΑΝΑΓΙΑ Η ΕΛΕΗΜΟΝΗΤΡΙΑ”.

Β)Για την σύσταση Οργανωτικής Επιτροπής, η οποία θα παρακολουθεί την εκτέλεση των έργων που θα πραγματοποιούνται στο χώρο της έκθεσης αλλά και τις πολιτιστικές εκδηλώσεις που θα λάβουν χώρα κατά τη διάρκεια λειτουργίας της, η οποία θα αποτελείται από τους παρακάτω:

1)κ. Τσαμπίκο Ποδιώτη, Πρόεδρο της Δημοτικής Κοινότητας Κρεμαστής.

2)κ. Ζαννετίδη Φιλήμονα, Αντιπεριφερειάρχη Περιφέρειας Νοτίου Αιγαίου

3)κ. Δημήτριο Τσίκκη, Αντιδήμαρχο Νέων Τεχνολογιών, ΚΕΠ, Διαφάνειας και Ανταπόκρισης στον Πολίτη Δ.Ε. Ιαλυσού και Πεταλούδων

4)κ. Γεώργιο Πόκκια, Αντιδήμαρχο Ανάπτυξης, Πρωτογενούς Τομέα και Επιχειρηματικότητας – Υποστήριξης Επενδύσεων και Απασχόλησης και Ανταπόκρισης στον Πολίτη Δ.Ε. Καλυθιών, Αφάντου και Αρχαγγέλου

5)κ. Μιχαήλ Χριστοδούλου, Πρόεδρο Λιμενικού Ταμείου Δωδεκανήσου

6)κ. Άγγελο Ανανία, Σύμβουλο Περιφέρειας Νοτίου Αιγαίου

7)κ. Δελαπόρτα Ζήσιμο – Βασίλειο, Σύμβουλο Δημοτικής Κοινότητας Κρεμαστής

8)κ. Κοκκάρη Δημήτριο, Σύμβουλο Δημοτικής Κοινότητας Κρεμαστής

9)κ. Σοφρωνά Γεώργιο, Σύμβουλο Δημοτικής Κοινότητας Κρεμαστής

10)κ. Βόλα Νικόλαο, Σύμβουλο Δημοτικής Κοινότητας Κρεμαστής

11)κ. Ιωάννη Μάτση, Πρόεδρο του Πολιτιστικού και Φιλανθρωπικού Συλλόγου Κρεμαστής “ΠΑΝΑΓΙΑ Η ΕΛΕΗΜΟΝΗΤΡΙΑ”

**Αρ. αποφ. 057 /16-05-2018 ΑΔΑ:** **ΨΩ1ΠΩ1Ρ-Ξ00**

**Περίληψη**

**Έγκριση παραχώρησης-Ανανέωσης θέσεων αποκλειστικής στάθμευσης ΑΜΕΑ (Χρονικής διάρκειας 2 ετών)**

**Ο κ. Στ. Κυριαζής και ο κ. Ι. Γιαννακάκης δεν προσήλθαν ακόμα στη συνεδρίαση και δεν έλαβαν μέρος στον καταρτισμό και λήψη της παρούσης**

Πρόεδρος της Επιτροπής κ. Μιχαήλ Παλαιολόγου έθεσε υπόψη των μελών το ΑΠ 16/29088/14-05-2018 έγγραφο της Επιτροπής Χορήγησης Αδειών αποκλειστικής στάθμευσης ΑΜΕΑ**,** που έχει ως κατωτέρω:

**Θέμα: Έγκριση παραχώρησης-Ανανέωσης θέσεων αποκλειστικής στάθμευσης ΑΜΕΑ (Χρονικής διάρκειας 2 ετών)**

Έχοντας υπ΄ όψιν

1. Το με αρ. πρακτικό 4/02-05-2018 της αρμόδιας Επιτροπής, που συστάθηκε με την υπ΄ αρ. απόφαση 1054/2017 του Δημοτικού Συμβουλίου, με το οποίο αποφασίστηκε η παραχώρηση-ανανέωση θέσεων αποκλειστικής στάθμευσης ΑΜΕΑ (χρονικής διάρκειας δύο ετών) εφόσον χωροθετούνται.
2. Το με αρ. πρωτ. 16/29087/14-05-2018 έγγραφο της Δ/νσης Τεχνικών Έργων & Υποδομών με τις χωροθετήσεις των θέσεων.
3. Τις προδιαγραφές για τους χώρους στάθμευσης των Ατόμων με Αναπηρία σε δρόμους και δημόσιους χώρους στάθμευσης του Υπουργείου.

**Ζητείται από την Επιτροπή Ποιότητας Ζωής να εγκρίνει την παραχώρηση και ανανέωση θέσης αποκλειστικής στάθμευσης ΑΜΕΑ χρονικής διάρκειας δύο (2) ετών στους κατωτέρω:**

**Χωροθέτηση θέσεων ΑΜΕΑ -(ατομικές) στις Δ.Ε. Ρόδου & Ιαλυσού**

|  |  |  |  |  |
| --- | --- | --- | --- | --- |
| **Ονοματεπώνυμο** | **Διεύθυνση Κατοικίας**  **(με βάση το πρακτικό 4/2018 της αρμόδιας επιτροπής)** | **Διεύθυνση Χωροθέτησης θέσεως** | **Αριθμός Κυκλ/ρίας οχήματος** | **(Α) Ανανέωση (Ν) Νέα** |
| ΠΑΤΙΝΙΩΤΗΣ ΠΑΝΑΓΙΩΤΗΣ | ΑΓ. ΑΠΟΣΤΟΛΩΝ 20 | ΠΛ. ΔΩΔ/ΚΗΣ ΑΝΤΙΣΤΑΣΗΣ 20 | ΡΟΗ 8795 | **Α** |
| ΚΟΥΝΤΟΥΡΗΣ ΓΕΩΡΓΙΟΣ | ΦΛΩΡΟΥ ΖΟΥΓΑΝΕΛΗ 3 ΑΝΑΛΗΨΗ | ΦΛΩΡΟΥ ΖΟΥΓΑΝΕΛΗ 3 | ΡΟΤ 5130 | **Ν** |
| ΧΑΤΖΗΔΙΑΚΟΥ ΜΙΧΑΗΛ | ΛΕΙΒΑΔΙΑΣ 17  ΑΝΑΛΗΨΗ | ΛΕΙΒΑΔΙΑΣ 17  ΑΝΑΛΗΨΗ | ΡΟΖ 9394 | **Α** |
| ΣΑΛΕΠΤΖΗ ΟΖΚΙΑΝ | ΑΓΙΟΥ ΓΕΩΡΓΙΟΥ 61 | ΑΓΙΟΥ ΓΕΩΡΓΙΟΥ 61 | ΡΟΖ 3642 | **Α** |
| ΜΠΑΛΑΛΗΣ ΧΡΙΣΤΟΔΟΥΛΟΣ | ΔΕΝΔΡΙΝΟΥ-ΤΗΛΙΑΚΟΥ 64 | ΔΕΝΔΡΙΝΟΥ-ΤΗΛΙΑΚΟΥ 64 | ΡΟΖ 8594 | **Α** |
| ΒΡΙΓΓΑΣ ΓΕΩΡΓΙΟΣ | ΛΕΜΕΣΟΥ 25 | ΛΕΜΕΣΟΥ 25-27 | ΡΟΝ 7088 | **Ν** |
| ΕΛΛΗΝΑΣ ΙΩΑΝΝΗΣ | ΑΓ. ΛΑΥΡΑΣ 2 | ΑΓ. ΛΑΥΡΑΣ 2 | ΡΚΑ 2142 | **Α** |
| ΖΩΑΝΝΟΥ ΓΕΩΡΓΙΟΣ | 9ης ΜΑΪΟΥ 28 ΙΑΛΥΣΟΣ | Χ.Θ. ΚΑΤΑ ΕΓΣΑ 87 ΤΟΥ ΣΗΜΕΙΟΥ ΤΟΜΗΣ ΤΗΣ  ΔΙΑΓΩΝΙΟΥ  Χ: 872693.77 &  Υ:4037641.94 | ΡΟΧ 5300 | **Ν** |

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό Συμβούλιο την παραχώρηση και ανανέωση θέσεων αποκλειστικής στάθμευσης ΑΜΕΑ χρονικής διάρκειας δύο (2) ετών στους παραπάνω, όπως αυτοί αναγράφονται στο υπ’ αριθ. 16/29088/14-05-2018 έγγραφο της Επιτροπής Χορήγησης Αδειών αποκλειστικής στάθμευσης ΑΜΕΑ.

**Αρ. αποφ. 058 /16-05-2018 ΑΔΑ:** **ΩΦ3ΞΩ1Ρ-Χ18**

**Περίληψη**

**Παραχώρηση και Χωροθέτηση θέσεων στάσης/στάθμευσης κατ εφαρμογή της Κανονιστικής Απόφασης 309/2018 του Δημοτικού Συμβουλίου με καταβολή Τέλους Κοινοχρήστου Χώρου.**

**Ο κ. Ι. Γιαννακάκης δεν προσήλθε ακόμα στη συνεδρίαση και δεν έλαβε μέρος στον καταρτισμό και λήψη της παρούσης.**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το υπ’ αριθ. **16/28722/2018** έγγραφο της Δνσης Τεχνικών Έργων και Υποδομών που αφορά στο θέμα, και έχει ως ακολούθως:

**Θέμα:** Παραχώρηση και Χωροθέτηση θέσεων στάσης/στάθμευσης κατ εφαρμογή της Κανονιστικής Απόφασης 309/2018 του Δημοτικού Συμβουλίου με καταβολή Τέλους Κοινοχρήστου Χώρου

**Σχετικά:** 1) Η υπ΄αριθμό 309/2018 (ΑΔΑ:6Α75Ω1ρ-ΧΜ5) απόφαση του Δημοτικού Συμβουλίου Ρόδου

2) Υποβληθείσες αιτήσεις (Επισυναπτόμενος Πίνακας 1)

Η υπηρεσία μας λαμβάνοντας υπ΄ όψη τα ανωτέρω σχετικά, τον Κώδικά Οδικής Κυκλοφορίας όπως τροποποιήθηκε και ισχύει μέχρι σήμερα, τις ισχύουσες κανονιστικές αποφάσεις περί κυκλοφοριακών ρυθμίσεων, τα γεωμετρικά στοιχεία των οδών καθώς και τις ανάγκες ζήτησης χώρων στάθμευσης, προέβη σε αυτοψία για τη δυνατότητα χωροθέτησης θέσεων στάσης/στάθμευσης των αιτούντων.

Στο Πίνακα 1 που ακολουθεί φαίνονται αναλυτικά όλα τα απαραίτητα στοιχεία για την χωροθέτηση των θέσεων στάσης/στάθμευσης ανά επιχείρηση.

Η παρούσα χωροθέτηση (κατακόρυφη σήμανση) θα βαρύνει τον προϋπολογισμό του Δήμου με Κ.Α. 30-73260003 «Σήμανση οδικού δικτύου κατ΄ εφαρμογή κανονιστικών αποφάσεων και Κ.Ο.Κ.» εκτός της πρόσθετης πληροφοριακής πινακίδας (που θα αναγράφει το δικαιούχο και τη χρονική διάρκεια της παραχώρησης) η οποία θα βαρύνει τον δικαιούχο (άρθρο 1.2 της αριθμού απόφασης 309/2018 του Δημοτικού Συμβουλίου)

Η παραχώρηση θέσεως στάσης/στάθμευσης του Πίνακα 1 με βάση το άρθρο 1.3 της υπ΄ αριθμόν απόφασης 309/2018 του Δημοτικού Συμβουλίου έχουν ισχύ μέχρι την 31/12/2018.

Σε περίπτωση αίτησης ανανέωσης για επόμενο έτος της θέσεως στάσης/στάθμευσης με βάση την παράγραφο Β του Άρθρου 1.3 της Κανονιστικής Απόφασης 309/2018,και εφόσον δεν έχουν αλλάξει οι κυκλοφοριακές συνθήκες της οδού, δεν απαιτείται εκ νέου έγκριση παραχώρησης-χωροθέτησης από την Επιτροπή Ποιότητα Ζωής.

Για την χωροθέτηση θα εφαρμοστεί η διαδικασία που αναφέρεται στο ανωτέρω σχετικό (1).

**ΠΙΝΑΚΑΣ 1**

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **Ονομ/μο Αιτούντα** | **Αριθμός πρωτ. Αίτησης** | **Είδος επιχ/σης** | **Επων/μία Επιχείρησης** | **Αριθμός θέσεων βάση Κεφ. 1 της απόφασης 309/2018 του Δ.Σ.** | **Διεύθυνση Χωροθέτησης** | **Τέλος Κοινοχρήστου χώρου € για το έτος 2018** |
| 1 | Χ.ΠΑΠΑΓΕΩΡΓΙΟΥ-Ε.ΜΠΟΥΚΛΑ Ο.Ε. | 2/22992/17-4-18 | ΞΕΝΟΔΟΧΕΙΑΚΟ ΚΑΤΑΛΥΜΑ | ΕΥΧΗ 1904 | 1 Θ.(5\*2,5) | ΙΩΝΟΣ ΔΡΑΓΟΥΜΗ 7 | 300,00 |
| 2 | Χ.ΠΑΠΑΓΕΩΡΓΙΟΥ-Ε.ΜΠΟΥΚΛΑ Ο.Ε. | 2/22993/17-4-18 | ΦΑΡΜΑΚΕΙΟ | ΚΤΗΝΙΑΤΡΙΚΟ ΦΑΡΜΑΚΕΙΟ | 1 Θ.(5\*2,5) | ΜΕΓΑΛΟΥ ΚΩΝ/ΝΟΥ 18β' | 300,00 |
| 3 | Γ.ΣΤΑΥΡΙΑΣ & ΥΙΟΣ Ο.Ε. | 2/24057/20-4-18 | ΑΥΤ./ΤΩΝ & ΜΟΤΟ | BUTTERFLY | 2 Θ. (5\*2,5) | ΑΛΕΞΑΝΔΡΟΥ ΔΙΑΚΟΥ Νο 24 και Νο26 | 600,00 |
| 4 | Γ.ΣΤΑΥΡΙΑΣ & ΥΙΟΣ Ο.Ε. | 2/24058/20-4-18 | ΑΥΤ./ΤΩΝ & ΜΟΤΟ | BUTTERFLY | 2 Θ. (5\*2,5) | ΓΡΙΒΑ Νο 10 και Νο 12 | 600,00 |
| 5 | ΣΤΕΡΓΟΣ ΓΙΑΝΝΑΣ Α.Ε. | 2/24270/23-4-18 | ΑΥΤ/ΚΩΝ & ΜΟΤΟ | ΜΑRΑΤΗΟΝ | 2 Θ.(5\*2,5) | ΠΑΡΡΟΔΙΑΚΟΥ ΣΥΛΛΟΓΟΥ ΑΜΕΡΙΚΗΣ Χ.Θ. κατά ΕΓΣΑ 87 ΤΟΥ ΣΗΜΕΙΟΥ ΤΟΜΗΣ ΤΩΝ ΔΙΑΓΩΝΙΩΝ 1η θέση: Χ:877755.13 και Υ:4041770.78 2η θέση:Χ:877755.07 και Υ:4041775.31 | 600,00 |
| 6 | ΜΑΡΙΑ ΜΗΤΣΟΥ | 2/24904/25-4-18 | ΦΡΟΝΤΙΣΤΗΡΙΟ | ΦΡΟΝΤΙΣΤΗΡΙΟ ΜΕΣΗΣ ΕΚΠΑΙΔΕΥΣΗΣ | 1 Θ.(5\*2,5) | ΔΗΜΗΤΡ. ΑΝΑΣΤΑΣΙΑΔΗ 17 | 300,00 |
| 7 | ΓΙΑΝΝΕΛΗ ΜΑΡΙΑ | 2/25206/26-4-18 | ΕΠΙΠΛΩΜΕΝΑ ΔΙΑΜΕΡΙΣΜΑΤΑ | ΚΑΛΟΥΑ | 1 Θ. (5\*2,5) | ΜΑΝΔΗΛΑΡΑ 51 | 300,00 |
| 8 | ΣΑΡΡΗ ΑΝΝΑ | 2/26242/02-5-18 | ΑΥΤ./ΤΩΝ & ΜΟΤΟ | AUTO-MOTO | 2 Θ. (5\*2,5) | ΓΡΙΒΑ Νο 39 και Νο 43 | 600,00 |

Στη συνέχεια ο Πρόεδρος κ. **Μιχ. Παλαιολόγου** είπε ότι η Δνση Τεχνικών Έργων και Υποδομών με το υπ’ αριθ. **16/29469/16-05-2018** έγγραφο της έστειλε συμπληρωματική κατάσταση ατόμων που ζητούν την παραχώρηση και χωροθέτηση θέσεων στάσης/στάθμευσης και ζητά την έγκριση να συμπεριληφθούν τα ονόματα αυτά στην απόφαση.

Το έγγραφο έχει ως εξής:

**Θέμα:** Παραχώρηση και Χωροθέτηση θέσεων στάσης/στάθμευσης κατ εφαρμογή της Κανονιστικής Απόφασης 309/2018 του Δημοτικού Συμβουλίου με καταβολή Τέλους Κοινοχρήστου Χώρου.

**Σχετικά:** 1) Η υπ΄αριθμό 309/2018 (ΑΔΑ:6Α75Ω1ρ-ΧΜ5) απόφαση του Δημοτικού Συμβουλίου Ρόδου

2) Υποβληθείσες αιτήσεις (Επισυναπτόμενος Πίνακας 2)

3) Το υπ΄αριθμό πρωτ. 16/28722/11-5-2018 έγγραφό μας

Σε συνέχεια του σχετικού (3) και της υπ΄ αριθμού πρωτ. 2/28518/10-5-2018 πρόσκληση σας για τη συνεδρίαση της 16ης Μαίου του 2018, σας στέλνουμε συμπληρωματικά τον Πίνακα 2 που αφορά την παραχώρηση θέσεως στάσης/στάθμευσης με βάση το άρθρο 1.3 της υπ΄ αριθμού απόφασης 309/2018 του Δημοτικού Συμβουλίου.

Σε περίπτωση αίτησης ανανέωσης για επόμενο έτος της θέσεως στάσης/στάθμευσης με βάση την παράγραφο Β του Άρθρου 1.3 της Κανονιστικής Απόφασης 309/2018, και εφόσον δεν έχουν αλλάξει οι κυκλοφοριακές συνθήκες της οδού, δεν απαιτείται εκ νέου έγκριση παραχώρησης-χωροθέτησης από την Επιτροπή Ποιότητα Ζωής.

Για την χωροθέτηση θα εφαρμοστεί η διαδικασία που αναφέρεται στο ανωτέρω σχετικό (1).

Είμαστε στη διάθεσή σας για οποιανδήποτε διευκρίνιση.

|  |  |  |  |  |  |  |  |
| --- | --- | --- | --- | --- | --- | --- | --- |
| **ΠΙΝΑΚΑΣ 2** | | | | | | | |
| **Α/Α** | **Ονομ/μο Αιτούντα** | **Αριθμός πρωτ. Αίτησης** | **Είδος επιχ/σης** | **Επων/μία Επιχείρησης** | **Αριθμός θέσεων βάση Κεφ. 1 της απόφασης 309/2018 του Δ.Σ.** | **Διεύθυνση Χωροθέτησης** | **Τέλος Κοινοχρήστου χώρου € για το έτος 2018** |
| 9 | ΚΑΡΡΑΣ ΜΙΧΑΗΛ ΚΑΙ ΣΙΑ Ε.Ε. | 2/26228/2-5-18 | ΞΕΝΟΔΟΧΕΙO 4\* | "RODOS NIOHORI ELITE SUITE " | 1ΘΕΣH (5\*2,5) | ΓΡΙΒΑ 61 | 0 |
| 10 | ΒΟΓΙΑΤΖΗΣ ΕΛΕΥΘΕΡΙΟΥ | 2/28030/9-5-18 | ΞΕΝΟΔΟΧΕΙO 2\*. | "SAVOY" | 1 ΘΕΣΗ (5\*2,5) | ΕΘΕΛΟΝΤΩΝ ΔΩΔ/ΣΙΩΝ 11 | 300 |
| 11 | ΧΑΤΖΗΜΙΧΑΛΗ ΕΛΕΥΘΕΡΙΑ | 2/28891/14-5-2018 | Κατάστημα Ενοικίασης οχημάτων | "EXPRESS" | 1 ΘΕΣH (5\*2,5) | ΓΕΩΡΓΙΟΥ ΠΑΠΑΝΙΚΟΛΑΟΥ 17 | 300 |

30

Στη συνέχεια έλαβε το λόγο η παριστάμενη υπάλληλος της Δνσης Τεχνικών Έργων και Υποδομών κ. Χρύσα Χατζηϊωάννου η οποία ανέλυσε προφορικά το πλαίσιο του θέματος.

**ΜΑΡΙΑ ΚΑΡΑΓΙΑΝΝΗ (Αντιπρόεδρος):** Επειδή το τέλος είναι ετήσιο και επειδή ήδη έχουμε φθάσει στον Μάϊο θα πρέπει το τέλος φέτος να πάει αναλογικά. Θα πρέπει να το καταγράψουμε.

**ΜΙΧΑΗΛ ΠΑΛΑΙΟΛΟΓΟΥ** **(Πρόεδρος):** Αν δεν έχουμε πρόβλημα με το νόμο να το χωρίσουμε σε δωδεκατημόρια. Έχουμε τη βούληση και το καταγράφουμε.

**ΓΕΩΡΓΙΟΣ ΠΟΚΚΙΑΣ** (Αναπληρωματικό Μέλος):Έχουμε μια καταγραφή για τι ποιος είναι ο μέγιστος αριθμός αυτών των θέσεων εάν όλοι οι δυνητικοί δικαιούχοι ζητήσουν αυτές τις θέσεις; Γιατί θα έλεγα για να καταγραφεί ότι το ποσό αυτό θεωρώ ότι είναι υπερβολικό Θεωρώ ότι χρειάζεται κάποια αναπροσαρμογή για να έχουν οι ενδιαφερόμενοι κάποιο κίνητρο να πάνε να ζητήσουν τις θέσεις και να πληρώσουν κιόλας. Όσον αφορά το θέμα των δωδεκατημορίων δεν έχουμε πρόβλημα αφού και εμείς για κάποια περίπτερα που με δική μας ευθύνη δεν δόθηκαν την κατάλληλη στιγμή, περνάμε με απόφαση του δημοτικού Συμβουλίου μείωση, αντίστοιχη του χρόνου που δεν έχει δοθεί το περίπτερο. Δεν έχουμε λοιπόν πρόβλημα.

**ΜΙΧΑΗΛ ΧΡΙΣΤΟΔΟΥΛΟΥ (Μέλος);** Όσον αφορά το τέλος των 300 € ας το διαιρέσουμε δια του 360 και θα δούμε ότι δεν είναι ούτε 1€ την μημέρα. Συμφωνώ με την τοποθέτηση της κ. Καραγιαννη να το δούμε αναλογικά.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Α) Εγκρίνει να συμπεριληφθούν τα ονόματα του πίνακα 2 που συνοδεύουν την υπ’ αριθ. 16/29469/16-05-2018 εισήγηση της Δνσης Τεχνικών Έργων και Υποδομών στην παρούσα απόφαση.

Β) Την παραχώρηση και Χωροθέτηση θέσεων στάσης/στάθμευσης κατ εφαρμογή της Κανονιστικής Απόφασης 309/2018 του Δημοτικού Συμβουλίου με καταβολή Τέλους Κοινοχρήστου Χώρου, στους παρακάτω:

|  |  |  |  |  |  |  |  |
| --- | --- | --- | --- | --- | --- | --- | --- |
| **Π Ι Ν Α Κ Α Σ** | | | | | | | |
| **Α/Α** | **Ονομ/μο Αιτούντα** | **Αριθμός πρωτ. Αίτησης** | **Είδος επιχ/σης** | **Επων/μία Επιχείρησης** | **Αριθμός θέσεων βάση Κεφ. 1 της απόφασης 309/2018 του Δ.Σ.** | **Διεύθυνση Χωροθέτησης** | **Τέλος Κοινοχρήστου χώρου € για το έτος 2018** |
| 1 | Χ.ΠΑΠΑΓΕΩΡΓΙΟΥ-Ε.ΜΠΟΥΚΛΑ Ο.Ε. | 2/22992/17-4-18 | ΞΕΝΟΔΟΧΕΙΑΚΟ ΚΑΤΑΛΥΜΑ | ΕΥΧΗ 1904 | 1 Θ.(5\*2,5) | ΙΩΝΟΣ ΔΡΑΓΟΥΜΗ 7 | 300,00 |
| 2 | Χ.ΠΑΠΑΓΕΩΡΓΙΟΥ-Ε.ΜΠΟΥΚΛΑ Ο.Ε. | 2/22993/17-4-18 | ΦΑΡΜΑΚΕΙΟ | ΚΤΗΝΙΑΤΡΙΚΟ ΦΑΡΜΑΚΕΙΟ | 1 Θ.(5\*2,5) | ΜΕΓΑΛΟΥ ΚΩΝ/ΝΟΥ 18β' | 300,00 |
| 3 | Γ.ΣΤΑΥΡΙΑΣ & ΥΙΟΣ Ο.Ε. | 2/24057/20-4-18 | ΑΥΤ./ΤΩΝ & ΜΟΤΟ | BUTTERFLY | 2 Θ. (5\*2,5) | ΑΛΕΞΑΝΔΡΟΥ ΔΙΑΚΟΥ Νο 24 και Νο26 | 600,00 |
| 4 | Γ.ΣΤΑΥΡΙΑΣ & ΥΙΟΣ Ο.Ε. | 2/24058/20-4-18 | ΑΥΤ./ΤΩΝ & ΜΟΤΟ | BUTTERFLY | 2 Θ. (5\*2,5) | ΓΡΙΒΑ Νο 10 και Νο 12 | 600,00 |
| 5 | ΣΤΕΡΓΟΣ ΓΙΑΝΝΑΣ Α.Ε. | 2/24270/23-4-18 | ΑΥΤ/ΚΩΝ & ΜΟΤΟ | ΜΑRΑΤΗΟΝ | 2 Θ.(5\*2,5) | ΠΑΡΡΟΔΙΑΚΟΥ ΣΥΛΛΟΓΟΥ ΑΜΕΡΙΚΗΣ Χ.Θ. κατά ΕΓΣΑ 87 ΤΟΥ ΣΗΜΕΙΟΥ ΤΟΜΗΣ ΤΩΝ ΔΙΑΓΩΝΙΩΝ 1η θέση: Χ:877755.13 και Υ:4041770.78 2η θέση:Χ:877755.07 και Υ:4041775.31 | 600,00 |
| 6 | ΜΑΡΙΑ ΜΗΤΣΟΥ | 2/24904/25-4-18 | ΦΡΟΝΤΙΣΤΗΡΙΟ | ΦΡΟΝΤΙΣΤΗΡΙΟ ΜΕΣΗΣ ΕΚΠΑΙΔΕΥΣΗΣ | 1 Θ.(5\*2,5) | ΔΗΜΗΤΡ. ΑΝΑΣΤΑΣΙΑΔΗ 17 | 300,00 |
| 7 | ΓΙΑΝΝΕΛΗ ΜΑΡΙΑ | 2/25206/26-4-18 | ΕΠΙΠΛΩΜΕΝΑ ΔΙΑΜΕΡΙΣΜΑΤΑ | ΚΑΛΟΥΑ | 1 Θ. (5\*2,5) | ΜΑΝΔΗΛΑΡΑ 51 | 300,00 |
| 8 | ΣΑΡΡΗ ΑΝΝΑ | 2/26242/02-5-18 | ΑΥΤ./ΤΩΝ & ΜΟΤΟ | AUTO-MOTO | 2 Θ. (5\*2,5) | ΓΡΙΒΑ Νο 39 και Νο 43 | 600,00 |
| 9 | ΚΑΡΡΑΣ ΜΙΧΑΗΛ ΚΑΙ ΣΙΑ Ε.Ε. | 2/26228/2-5-18 | ΞΕΝΟΔΟΧΕΙO 4\* | "RODOS NIOHORI ELITE SUITE " | 1ΘΕΣH (5\*2,5) | ΓΡΙΒΑ 61 | 300 |
| 10 | ΒΟΓΙΑΤΖΗΣ ΕΛΕΥΘΕΡΙΟΥ | 2/28030/9-5-18 | ΞΕΝΟΔΟΧΕΙO 2\*. | "SAVOY" | 1 ΘΕΣΗ (5\*2,5) | ΕΘΕΛΟΝΤΩΝ ΔΩΔ/ΣΙΩΝ 11 | 300 |
| 11 | ΧΑΤΖΗΜΙΧΑΛΗ ΕΛΕΥΘΕΡΙΑ | 2/28891/14-5-2018 | Κατάστημα Ενοικίασης οχημάτων | "EXPRESS" | 1 ΘΕΣH (5\*2,5) | ΓΕΩΡΓΙΟΥ ΠΑΠΑΝΙΚΟΛΑΟΥ 17 | 300 |

Γ) Η παρούσα χωροθέτηση (οριζόντια και κατακόρυφη σήμανση) θα βαρύνει τον προϋπολογισμό του Δήμου με Κ.Α. 30-73260003 «Σήμανση οδικού δικτύου κατ΄ εφαρμογή κανονιστικών αποφάσεων και Κ.Ο.Κ.» εκτός της πρόσθετης πληροφοριακής πινακίδας (που θα αναγράφει το δικαιούχο και τη χρονική διάρκεια της παραχώρησης) η οποία θα βαρύνει τον δικαιούχο.

Δ) Σε περίπτωση αίτησης ανανέωσης της θέσεως στάσης/στάθμευσης για επόμενο έτος, με βάση την παράγραφο Β του Άρθρου 1.3 της Κανονιστικής Απόφασης 309/2018, και εφόσον δεν έχουν αλλάξει οι κυκλοφοριακές συνθήκες της οδού, δεν απαιτείται εκ νέου έγκριση παραχώρησης-χωροθέτησης από την Επιτροπή Ποιότητα Ζωής.

**Αρ. αποφ. 059 /16-05-2018 ΑΔΑ:** **658ΗΩ1Ρ-6ΒΓ**

**Περίληψη**

**Τροποποίηση- Συμπλήρωση της υπ΄ αριθμ. απόφασης 309/2018 (ΑΔΑ: 6Α75Ω1Ρ-ΧΜ5) του Δημοτικού Συμβουλίου.**

Ο Πρόεδρος της Επιτροπής Ποιότητας Ζωής κ. Μιχαήλ Παλαιολόγου, λαμβάνοντας υπόψη την Κανονιστική Απόφαση του θέματος (**απόφαση 309/2018 (ΑΔΑ: 6Α75Ω1Ρ-ΧΜ5) του Δημοτικού Συμβουλίου),**  όπου στην παράγραφο Α αναφέρεται η Κ.Υ.Α. ΔΜΕΟ/στ/3430/11-6-1993 (ΦΕΚ 456Β’/1993) βάση της οποίας χορηγείται στο Λεκανοπέδιο Αττικής μία θέση για φορτηγό όχημα κάθε αναγνωρισμένου πρακτορείου διανομής ημερησίων εφημερίδων

**Προτείνει:**

Στην υπ΄αριθμό απόφαση 309/2018 του Δημοτικού Συμβουλίου να συμπληρωθεί στο άρθρο 1.1.ΔΙΚΑΙΟΥΧΟΙ του Κεφαλαίου 1η η παράγραφος xi, ως εξής:

xi. Γραφεία ημερησίων ή εβδομαδιαίων εφημερίδων με έδρα τη Ρόδο μία (1) θέση (5,00 Χ2,50)μ2/θέση

Για την εφαρμογή της παραχώρησης θα τηρείται η διαδικασία που αποφασίστηκε στην υπ΄αριθμό απόφαση 309/2018 του Δημοτικού Συμβουλίου

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

1) Εγκρίνει την εκτός ημερήσιας διάταξης συζήτηση του θέματος και λήψη σχετικής απόφασης.

2)Εισηγείται στο Δημοτικό Συμβούλιο την τροποποίηση της υπ’ αριθ. 309/2018 απόφαση του Δημοτικού Συμβουλίου με τη συμπλήρωση- προσθήκη στο άρθρο 1.1.ΔΙΚΑΙΟΥΧΟΙ του Κεφαλαίου 1η της παραγράφου xi, ως εξής:

xi. Γραφεία ημερησίων ή εβδομαδιαίων εφημερίδων με έδρα τη Ρόδο μία (1) θέση (5,00 Χ2,50)μ2/θέση.

Για την εφαρμογή της παραχώρησης θα τηρείται η διαδικασία που αποφασίστηκε στην υπ΄αριθ. 309/2018 απόφαση του Δημοτικού Συμβουλίου

**Αρ. αποφ. 060 /16-05-2018 ΑΔΑ:** **ΩΔ92Ω1Ρ-05Ν**

**Περίληψη**

**Μη ανάκληση της άδειας ίδρυσης και λειτουργίας του καταστήματος του κ. Βουτσή Γεωργίου επί της οδού Ορφανίδου 45. (Έγγραφα α) ΑΠ 5712/2017/3-5-2018 και β) 5883/2017/3-5-2018 Δνσης Υπηρεσίας Δόμησης).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής:

**Α)** **Το ΑΠ 5712/2017/3-5-2018 έγγραφο της Δνσης Υπηρεσίας Δόμησης που έχει ως κατωτέρω:**

ΘΕΜΑ: τροποποιηση αδείας ιδρυσεωσ & λειτουργίας καταστήματος

Σας διαβιβάζουμε το φάκελο του καταστήματος «**καφετέρια-μπαρ**»επί της οδού: Ορφανίδου αρ. 45, ιδιοκτησίας ΒΟΥΤΣΗ Γεώργιος όπου σύμφωνα με το υπ. αρ. 5194/2017, έγγραφο του Τμήματος Υγείας Ρόδου, ***διαπιστώθηκε να λειτουργεί τη μουσική του καταστήματος σε ένταση μεγαλύτερη από την μέγιστη επιτρεπόμενη ( Ls=102 DB> 80DB) προκαλώντας ηχορύπανση.***

***Η ανωτέρω παράβαση αποτελεί ουσιώδη τροποποίηση της Α.Ι.Λ.***

Η Δ/νση Υπηρεσίας Δόμησης με το υπ. αρ. 5564/2017 κάλεσε τον ενδιαφερόμενο για αντιρρήσεις.(φ.79). Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α΄, υποπερ. 2 και άρθρο 75 παρ. 3 του Ν. 3852/2010.

**Β) Το ΑΠ5883/2017/3-5-2018 έγγραφο της Δνσης Υπηρεσίας Δόμησης που έχει ως κατωτέρω:**

ΘΕΜΑ: τροποποιηση αδείας ιδρυσεωσ & λειτουργίας καταστήματος

Σας διαβιβάζουμε το φάκελο του καταστήματος «**καφετέρια-μπαρ**»επί της οδού: Ορφανίδου αρ. 45, ιδιοκτησίας ΒΟΥΤΣΗ Γεώργιος όπου σύμφωνα με το υπ. αρ. 1020/6828/31-B, έγγραφο του Αστυνομικού Τμήματος Ρόδου, ***διαπιστώθηκε να λειτουργεί τη μουσική του καταστήματος και μετρηθείσα η ηχοστάθμη βρέθηκε μέγιστη επαναλαμβανόμενη την 01:03 ώρα 90 db κατά την α μέτρηση και την 01:5 ώρα 88 db κατά την β μέτρηση αντί του επιτρεπόμενου ορίου των 80 db.***

***Η ανωτέρω παράβαση αποτελεί ουσιώδη τροποποίηση της Α.Ι.Λ.***

Η Δ/νση Υπηρεσίας Δόμησης με το υπ. αρ. 5715/2017 κάλεσε τον ενδιαφερόμενο για αντιρρήσεις.(φ.79)

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α΄, υποπερ. 2 και άρθρο 75 παρ. 3 του Ν. 3852/2010.

Στη συνέχεια έλαβε το λόγο ο πληρεξούσιος δικηγόρος του διοικουμένου κ. **Στ. Αλεξανδρής** ο οποίος είπε:

Θεωρούμε ότι ήταν μια τυχαία μέτρηση. Το κατάστημα πληροί όλες τις προϋποθέσεις, λειτουργεί νόμιμα, η οδός Ορφανίδου ξέρετε ότι είναι ένας προβληματικός δρόμος ως προς την μέτρηση διότι υπάρχει υψηλή συγκέντρωση καταστημάτων σε ένα μικρό δρόμο. Είναι πολύ δύσκολο για το Αστυνομικό όργανο να διαγνώσει από πού προέρχονται τα ντεσιμπέλ. Εξ’ άλλου όπως όλοι ξέρετε η Ορφανίδου τουλάχιστον τα τελευταία χρόνια έχει δείξει τουλάχιστον τα τελευταία χρόνια όχι μόνο βελτίωσης, αλλά και αυτοδιαχείρισης. Πληρώνουν οι ίδιοι για αποκομιδή σκουπιδιών, πληρώνουν οι ίδιοι για εταιρείες security κλπ.

**ΓΙΑΝΝΑΚΟΣ ΚΩΝ/ΝΟΣ (Νομικός Σύμβουλος):** Μη ανάκληση κ. Πρόεδρε.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Την μη ανάκληση της άδειας ίδρυσης και λειτουργίας του καταστήματος του κ. Βουτσή Γεωργίου επί της οδού Ορφανίδου 45, σύμφωνα με την προφορική εισήγηση του Νομικού Συμβούλου του Δήμου κ. Κ. Γιαννακού.

**Αρ. αποφ. 061 /16-05-2018 ΑΔΑ:** **68ΞΓΩ1Ρ-61Υ**

**Περίληψη**

**Μη ανάκληση της άδειας ίδρυσης και λειτουργίας του καταστήματος του κ. Predoi Dumitrou επί της οδού Ορφανίδου 30. (Έγγραφο ΑΠ 1741/18-04-2018 Δνσης Υπηρεσίας Δόμησης)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το υπ’ αριθ. 1741/18-04-2018 έγγραφο της Δνσης Υπηρεσίας Δόμησης που αφορά στο θέμα και έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κου **PREDOI DIMITTRU MARIAN** όπου σύμφωνα με το υπ. αρ. **1057/9/72α** έγγραφο του Αστυνομικού Τμήματος Ρόδου, λειτουργεί τη μουσική του καταστήματος με τη χρήση στερεοφωνικού συγκροτήματος και μετρηθείσα η ηχοστάθμη με ηλεκτρονική συσκευή θορύβου, δύο φορές βρέθηκε την 00:50 ώρα στα 85 db και την 00:50 ώρα 80db, μέγιστο επιτρεπόμενο 80db.

Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 1343/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**ΓΙΑΝΝΑΚΟΣ ΚΩΝ/ΝΟΣ (Νομικός Σύμβουλος):** Η ενδείξεις στην μέτρηση εμπίπτουν στα όρια του στατιστικού λάθους. Μη ανάκληση κ. Πρόεδρε.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Την μη ανάκληση της άδειας ίδρυσης και λειτουργίας του καταστήματος του κ. . Predoi Dumitrou επί της οδού Ορφανίδου 30, σύμφωνα με την προφορική εισήγηση του Νομικού Συμβούλου του Δήμου κ. Κ. Γιαννακού.

**Αρ. αποφ. 062 /16-05-2018 ΑΔΑ:** **7Μ3ΤΩ1Ρ-9ΚΧ**

**Περίληψη**

**Μη ανάκληση της άδειας ίδρυσης και λειτουργίας του καταστήματος της κ. Αλεξίου Γεωργίας επί της οδού Μιχ. Πετρίδη 58. (Έγγραφο ΑΠ 1742/18-04-2018 Δνσης Υπηρεσίας Δόμησης).**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το υπ’ αριθ. 1742/18-04-2018 έγγραφο της Δνσης Υπηρεσίας Δόμησης που αφορά στο θέμα και έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κας **ΑΛΕΞΙΟΥ Γεωργίας** όπου σύμφωνα με το υπ. αρ. **1020/2623/7-β** έγγραφο του Αστυνομικού Τμήματος Ρόδου, λειτουργεί τη μουσική του καταστήματος με τη χρήση στερεοφωνικού συγκροτήματος και μετρηθείσα η ηχοστάθμη με ηλεκτρονική συσκευή θορύβου, δύο φορές βρέθηκε την 23:28 ώρα στα 95 db και την 23:30 ώρα 94db, αντί του μέγιστου επιτρεπόμενου των 80db.

Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 1340/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Την μη ανάκληση της άδειας ίδρυσης και λειτουργίας του καταστήματος **της κ. Αλεξίου Γεωργίας επί της οδού Μιχ. Πετρίδη 58.**

**Αρ. αποφ. 063 /16-05-2018 ΑΔΑ:** **72ΨΗΩ1Ρ-2ΜΠ**

**Περίληψη**

**Μη ανάκληση της άδειας ίδρυσης και λειτουργίας του καταστήματος του κ. Μαλανδράκη Σταύρου επί της οδού Εθν. Αντίστασης 39. (Έγγραφο ΑΠ 1743/18-04-2018 Δνσης Υπηρεσίας Δόμησης**)

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το υπ’ αριθ. 1743/18-04-2018 έγγραφο της Δνσης Υπηρεσίας Δόμησης που αφορά στο θέμα και έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κου **ΜΑΛΑΝΔΡΑΚΗ Σταύρου** όπου σύμφωνα με το υπ. αρ. **1020/7143β/2β** έγγραφο του Αστυνομικού Τμήματος Ρόδου, λειτουργεί έχοντας αναπτύξει στον εξωτερικό χώρο του καταστήματος επιπλέον δέκα (10) τραπεζοκαθίσματα καθ’ υπέρβαση της υπ. αρ. 31/2014 αδείας καταστήματος.

Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 1344/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

Στη συνέχεια πήρε το λόγο ο κ. **Μαλανδράκης** ο οποίος είπε τα εξής:

Όταν ήρθαν τα αστυνομικά όργανα να ελέγξο0υν τα τραπέζια μου και μου είπαν ότι είναι εντάξει, έξω από το μαγαζί μου και προς την πλευρά του καταστήματος ΓΕΡΜΑΝΟΣ υπήρχαν δύο τρία τραπέζια που δεν ανήκαν σε μένα αλλά στο κατάστημα ΓΕΡΜΑΝΟΣ και πελάτες του καταστήματος μου με τα ποτηράκια του καφέ πήγαν και κάθισαν στις καρέκλες αυτές και θεωρήσανε ότι είναι τα τραπέζια δικά μου. Τα καθίσματα αυτά τα βάζει ο ΓΕΡΜΑΝΟΣ διότι κατά καιρούς κάνει κάποια promotion προγράμματα για διαφημιστικά θέματα.

**ΠΟΚΚΙΑΣ ΓΕΩΡΓΙΟΣ (Αναπλ/κο Μέλος):** Υπάρχει κάποιο θέμα κ. Πρόεδρε. Ακόμα και αυτές οι επιχειρήσεις όπως ο ΓΕΡΜΑΝΟΣ που κάνουν έστω και μια φορά το χρόνο, μια φορά το μήνα, η μια φορά το τρίμηνο τέτοιες εκδηλώσεις θα πρέπει να έχουν σχετική αδειοδότηση από την υπηρεσία.

**ΓΙΑΝΝΑΚΟΣ ΚΩΝ/ΝΟΣ (Νομικός Σύμβουλος):** Μη ανάκληση κ. Πρόεδρε, και ο διοικούμενος να προσέχει για να μην δημιουργούνται στο μέλλον τέτοιου είδους παρανοήσεις.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Την μη ανάκληση της άδειας ίδρυσης και λειτουργίας του καταστήματος του **κ. Μαλανδράκη Σταύρου επί της οδού Εθν. Αντίστασης 39** σύμφωνα με την προφορική εισήγηση του Νομικού Συμβούλου του Δήμου κ. Κ. Γιαννακού.

**Αρ. αποφ. 064 /16-05-2018 ΑΔΑ:** **ΩΑΩΚΩ1Ρ-ΙΧ8**

**Περίληψη**

**Μη ανάκληση της άδειας ίδρυσης και λειτουργίας του καταστήματος του κ. Κλούβα Ιωάννη επί της οδού 25ης Μαρτίου 2. (Έγγραφο ΑΠ 1744/18-04-2018 Δνσης Υπηρεσίας Δόμησης)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το υπ’ αριθ. 1744/18-04-2018 έγγραφο της Δνσης Υπηρεσίας Δόμησης που αφορά στο θέμα και έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κου **ΚΛΟΥΒΑ Ιωάννη** όπου σύμφωνα με το υπ. αρ. **1057/9/71α** έγγραφο του Αστυνομικού Τμήματος Ρόδου, λειτουργεί τη μουσική του καταστήματος με τη χρήση ζωντανής ορχήστρας και μετρηθείσα η ηχοστάθμη με ηλεκτρονική συσκευή θορύβου, δύο φορές βρέθηκε την 23:48 ώρα στα 85 db και την 23:50 ώρα 84db, αντί του μέγιστου επιτρεπόμενου των 35db.

Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 1342/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Επίσης η Νομική Υπηρεσία στην οποία κοινοποιείται το παρόν έγγραφο να διατυπώσει την εισήγηση της.

**ΓΙΑΝΝΑΚΟΣ ΚΩΝ/ΝΟΣ (Νομικός Σύμβουλος):** Μη ανάκληση κ. Πρόεδρε.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Την μη ανάκληση της άδειας ίδρυσης και λειτουργίας του καταστήματος του **κ. Κλούβα Ιωάννη επί της οδού 25ης Μαρτίου 2,** σύμφωνα με την προφορική εισήγηση του Νομικού Συμβούλου του Δήμου κ. Κ. Γιαννακού**.**

**Αρ. αποφ. 065 /16-05-2018 ΑΔΑ:** **6ΘΘΗΩ1Ρ-3ΩΝ**

**Περίληψη**

**Αναβολή λήψης απόφασης για η ανάκληση η μη της άδειας ίδρυσης και λειτουργίας του καταστήματος του κ. Jakaj Agostin επί της οδού Σοφ. Βενιζέλου 50-53. (Έγγραφο ΑΠ 1995/03-05-2018 Δνσης Υπηρεσίας Δόμησης)**

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το υπ’ αριθ. 1995/03-05-2018 έγγραφο της Δνσης Υπηρεσίας Δόμησης που αφορά στο θέμα και έχει ως ακολούθως:

ΘΕΜΑ: ΤΡΟΠΟΙΗΣΗ ΑΔΕΙΑΣ ΙΔΡΥΣΗΣ & ΛΕΙΤΟΥΡΓΙΑΣ ΚΑΤΑΣΤΗΜΑΤΟΣ

Σας διαβιβάζουμε τον φάκελο του καταστήματος ιδιοκτησίας κου JAKAJ Agostinόπου σύμφωνα με το υπ. αρ. **1020/3845/45-β,** έγγραφο του Αστυνομικού Τμήματος Ρόδου, διαπιστώθηκε να λειτουργεί έχοντας τοποθετήσει εξωτερικά του καταστήματος , σε κοινόχρηστο χώρο (πεζοδρόμιο), ογδόντα (**80**) καθίσματα, καθ’ υπέρβαση της αδείας κατάληψης κοινοχρήστου χώρου και της υπ. αρ. 219/2016 αδείας καταστήματος που προέβλεπε τριάντα τρία (33).

Η ανωτέρω παράβαση αποτελεί τροποποίηση της Α.Ι.Λ.

Η Δ/νση Υπηρεσίας Δόμησης με το υπ. αρ. 1335/2018 έγγραφο κάλεσε τον ενδιαφερόμενο για τυχόν αντιρρήσεις του.

Σας παρακαλούμε για εισαγωγή της υπόθεσης και για λήψη απόφασης που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73, παρ. 1, περ. α’ , υποπερ. 2 και άρθρ. 75 παρ. 3 του ν.3852/2010.

Στη συνέχεια έλαβε το λόγο ο εκπρόσωπος του διοικουμένου **κ. Ζόγκας Κων/νος** που είπε τα έξης:

Ο κ. **Jakaj Agostin** έχει καταθέσει στην κ. Μανωλά φάκελο και περιμένουμε μια απάντηση από τις Τεχνικές Υπηρεσίες.

**ΠΟΚΚΙΑΣ ΓΕΩΡΓΙΟΣ (Αναπλ/κο Μέλος):** Έχει υπάρξει εισήγηση από τις Δνση Τεχνικών Έργων και Υποδομών για αλλαγή του κοινόχρηστου στο συγκεκριμένο σημείο, και έχει περάσει από την κ. Μανωλά.

**ΚΑΡΑΓΙΑΝΝΗ ΜΑΡΙΑ (Αντιπρόεδρος):** Εδώ το θέμα μας δεν είναι ο κοινόχρηστος, αλλά το ότι έχει τοποθετήσει πολλά περισσότερα τραπεζοκαθίσματα απ’ ότι προβλέπει η άδεια. Είναι πολύ σοβαρό θέμα. Είναι καθαρά θέμα υγειονομικού ενδιαφέροντος, δεν μπορεί να έχει τόσα πολλά περισσότερα τραπεζοκαθίσματα αν δεν έχετε τις προϋποθέσεις, που η νομοθεσία ορίζει. Αυτό είναι ουσιαστικό δεν είναι απλά ένας κοινόχρηστος χώρος τον οποίο καταλαμβάνετε. Είναι γιατί έχετε υπερδιπλάσια καθίσματα απ’ ότι προβλέπει η άδεια. Εγώ δεν θα συμφωνήσω.

**ΠΟΚΚΙΑΣ ΓΕΩΡΓΙΟΣ (Αναπλ/κο Μέλος):** Έχει δίκιο η κ. Καραγιάννη αλλά το ζήτημα είναι το εξής: ότι η συγκεκριμένη επιχείρηση έχει ζητήσει κοινόχρηστο εκεί που του επιτρέπεται. Τώρα με την απόφαση και την αίτηση μεγαλώνει ο κοινόχρηστος, ενώ ζήτησε παραπάνω κοινόχρηστο δεν προβλεπόταν, ενώ με την αλλαγή που γίνεται, δυνητικά μπορεί να ζητήσει.

**ΧΡΙΣΤΟΔΟΥΛΟΥ ΜΙΧΑΗΛ (Μέλος):** Συμφωνώ με την κ. Καραγιάννη επειδή, αν δείτε και τις προηγούμενες αποφάσεις για τα συγκεκριμένα καταστήματα επειδή δεν τιμά πρώτα τον ιδιοκτήτη και μετά εμάς γι αυτό που συμβαίνει στη συγκεκριμένη περιοχή. Πηγαίνετε να περάσετε από εκεί και αν μπορέσετε τότε τι να πω. Συμφωνώ να κάνουμε οποιαδήποτε τροποποίηση μέχρι ενός όμως σημείου. Συμφωνώ με την κ. Καραγιάννη.

**ΠΑΛΑΙΟΛΟΓΟΥ ΜΙΧΑΗΛ (Πρόεδρος):** Σεβαστή άποψη αλλά έχουμε αποφασίσει εδώ το συγκεκριμένο όργανο ότι περιμένουμε την μελέτη με τις τροποποιήσεις που έχει γίνει σίρια. Την ίδια άποψη είχα και εγώ κ. Χριστοδούλου, γιαυτό είπαμε για την μελέτη να δούμε τι θα ισχύει οπότε τελειώσαμε. Μπαίνει το θέμα της αναβολής για την επόμενη συνεδρίαση. Αυτή είναι η πρόταση μου.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ κατά πλειοψηφία**

Αναβάλλει τη λήψη απόφασης για ανάκληση η μη της άδειας ίδρυσης και λειτουργίας του καταστήματος του κ. Jakaj Agostin επί της οδού Σοφ. Βενιζέλου 50-53 για την επόμενη συνεδρίαση. (Μειοψηφούν η κ. Μαρία Καραγιάννη και 2) ο κ. Μχ. Χριστοδούλου.

**Αρ. αποφ. 066 /16-05-2018 ΑΔΑ:** **ΨΦ7ΦΩ1Ρ-6Ε0**

**Περίληψη**

**Μη ανάκληση της άδειας ίδρυσης και λειτουργίας του καταστήματος της ΠΑΥΛΗ ΚΑΘΟΛΙΚΗ ΑΕ στη Δημ. Κοινότητα Λάρδου. (Έγγραφο ΑΠ 3/26024/2018 της Δημ. Κοινότητας Λάρδου**)

Ο Πρόεδρος κ. Μιχαήλ Παλαιολόγου έθεσε υπόψη της Επιτροπής το υπ’ αριθ. 3/206024/2018 έγγραφο της Δημοτικής Κοινότητας Λάρδου που έχει ως ακολούθως:

ΘΕΜΑ : Τροποποίηση όρων λειτουργίας Κ.Υ.Ε.

ΣΧΕΤ. : Το υπ΄αριθ. 1020/2091/6-α΄/27-03-18 έγγραφο του Α.Τ. Νότιας Ρόδου.

Αναφερόμενοι στο ανωτέρω σχετικό έγγραφο σας διαβιβάζουμε το φάκελο του καταστήματος «Επιχείρηση λιανικής διάθεσης τροφίμων και ποτών» με την επωνυμία «CARREFOUR» ιδιοκτησίας της «Κ. ΠΑΥΛΗ Α. Ε.», που βρίσκεται στην κεντρική πλατεία Δ.Κ. Λάρδου, γνωρίζοντας σας τα εξής:

* Με το υπ΄αριθ. 1020/2091/6-α΄/27-03-18 έγγραφο του Αστυνομικού Τμήματος Νότιας Ρόδου μας γνωστοποιείται η παράβαση των διατάξεων της Α.Δ. 3/96 στο αναφερόμενο κατάστημα καθότι η ιδιοκτήτρια «…. έχει θέσει σε λειτουργία γεννήτρια στην ταράτσα του καταστήματος διαταράσσοντας την κοινή ησυχία των περιοίκων».
* Με το υπ΄αριθ. 3/22862/20-04-18 έγγραφό μας καλείται η ενδιαφερόμενη σε ακρόαση- έγγραφη κατάθεση απόψεων αντιρρήσεων (ημερομηνία επίδοσης στις 24-04-18).
* Η εν λόγω επιχειρηματίας μέχρι σήμερα δεν κατέθεσε απόψεις-αντιρρήσεις.

Επειδή η ανωτέρω παράβαση αποτελεί τροποποίηση της άδειας ίδρυσης και

λειτουργίας του καταστήματος, παρακαλούμε για εισαγωγή της υπόθεσης και λήψη απόφασης, που αφορά στη σχετική άδεια του καταστήματος, στην ημερήσια διάταξη επόμενης συνεδρίασης, βάσει του άρθρου 73 παρ.1 περ. α΄υποπερ. 2 και του άρθρου 75 παρ. 3 του ν. 3852/2010.

Στη συνέχεια έλαβε το λόγο η κ. Παυλή η οποία είπε ότι την περίοδο εκείνη στη Νότια Ρόδο λόγω κάποιων εργασιών που έκανε η ΔΕΗ, γινόντουσαν συχνές και πολύωρες διακοπ’ες ρεύματος με κίνδυνο να αλλοιωθούν τα προϊόντα που πουλούσε η επιχείρηση, και επειδή δεν μπορούσε να ρισκάρει την αλλοίωση των προϊόντων που θα είχε σοβαρές επιπτώσεις στην υγεία των καταναλωτών, τοποθέτησε την γεννήτρια, η οποία τώρα δεν λειτουργεί, αφού αποκαταστάθηκε το πρόβλημα.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Την μη ανάκληση της άδειας ίδρυσης και λειτουργίας του καταστήματος **της ΠΑΥΛΗ ΚΑΘΟΛΙΚΗ ΑΕ** στη Δημ. Κοινότητα Λάρδου, γιατί θεωρεί ότι το συμβάν ήταν περιστασιακό, και η γεννήτρια τοποθετήθηκε για να μην αλλοιωθούν τα προϊόντα της επιχείρησης πράγμα που θα είχε συνέπειες στην υγεία των καταναλωτών.

Ο Πρόεδρος Τα Μέλη

Μιχαήλ Παλαιολόγου 1) Μαρία Καραγιάννη

2) Βασιλική Παπαδημητρίου- Ξεπαπαδάκη

3) Μιχαήλ Χριστοδούλου

4) Στέφανος Κυριαζής

5) Ιωάννης Γιαννακάκης

6) Σάββας Καλαθενός

7) Γεώργιος Πόκκιας